**„Citus“ projektai: „Mūnuose by CITUS“ – ankstyva antrojo etapo pradžia, atnaujinta projekto ekspozicija ir nemokama menininkės Gia Ram paroda**

*2024 m. gruodžio 5 d.*

**Vilniuje, Kareivių gatvėje kūrybiškų NT projektų ir vietokūros kompanija „Citus“ plėtojamame projekte „Mūnai by CITUS“ pradedamas antrasis etapas. Kartu su juo pristatomos dvi vietokūros iniciatyvos: greta esančiuose senuosiuose pastatuose atidaroma nauja Žirmūnų ir projekto ekspozicija, kurioje įgyvendinama „savitarnos“ pardavimų koncepcija bei pristatoma įspūdinga menininkės Gia Ram paroda.**

Pardavimai antrajame „Mūsų by CITUS“ etape pradedami šią savaitę – anksčiau nei buvo planuota. Šiame etape projekte iškils du, šešių bei devynių aukštų pastatai, o juose bus galima rinktis iš 118 butų. Uždaro tipo fondas „Victory Development IV“ į šį etapą numato investuoti apie 11 mln. Eur. Šio etapo statybos pagal jau išduotą statybų leidimą bus pradėtos pirmą kitų metų ketv., o baigtos turėtų būti po metų – 2026 m. II ketv.

„Mūnai by CITUS“ demonstruoja sėkmingus pardavimus, klientų pasitikėjimą, o ir būsto rinka, atrodo, atsigauna. Todėl nusprendėme pusmečiu anksčiau pradėti antrojo etapo pardavimus ir papildyti sostinės asortimentą. I etape jau parduota daugiau nei 60 proc. butų, liko mažiau nei 30, tačiau ir patys Žirmūnai Vilniaus kontekste išsiskiria. Per visus metus būtent šiame rajone buvo fiksuota daugiausia pardavimų ir aukščiausias mieste apyvartumas (pardavimų ir pasiūlos santykis), maždaug 50 proc. viršijantis vidurkį. Žmonės labai tiki šia lokacija ir jos perspektyva – apie 90 proc. „Mūnuose by CITUS“ butus įsigijusių pirkėjų būtent tai nurodė kaip savo sprendimo priežastį“, – sako „Citus“ investicijų direktorius Šarūnas Tarutis.

Jo teigimu, analizuojant planuojamą plėtrą Žirmūnuose, sklypų sandorius ir ruošiamus projektus, tikėtina, kad per artimiausius dvejus metus asortimentą papildys daugiau nei 700 butų, o bendra pasiūla išaugs beveik 60 proc. Naujo daugiafunkcinio miesto centro vystymasis, infrastruktūros gerėjimas ir patrauklių, žmonėms svarbių bei įdomių vietų skaičiaus augimas didins ir paklausą. „Citus“ analitikų skaičiavimu, naujo turto vertė šioje zonoje per artimiausius 7 metus gali kilti iki 40 proc.

**Antrajame etape – per 100 butų**

Didžiąją dalį, apie 50 proc. antrajame „Mūnų by CITUS“ etape sudarys 1 ir 1,5 kamb, mažesnio ploto (27–36 kv. m) butai, dar 45 proc. – 2 kamb., 39–48 kv. m ploto butai. Didesnės erdvės ieškantys pirkėjai galės rinktis iš 4 kamb., 72–94 kv. m ploto butų. Taip pat šiame etape bus dvi patalpos verslui, pirmajame aukšte. Butuose bus įrengtas grindinis šildymas, autonominė vėdinimo sistema, vitrininiai langai. Būtų pirmuosiuose aukštuose gyventojai turės nuosavus kiemelius su įrengtomis terasomis, viršutinių – stogo terasas, kiti – balkonus. Kvadratinio metro kaina šiame etape prasidės nuo 3 200 Eur.

Visą „Mūnai by CITUS“ projektą sudarys 8 gyvenamieji, aukščiausią A++ energinę klasę atitinkantys pastatai su patalpomis verslui bei du verslo centrų pastatai, iškilsiantys penkiais etapais. Bendrą pasiūlą sudarys 477 įvairaus dydžio prestižinio segmento butai, o investicijos sieks beveik 64 mln. eurų.

Projekte numatytos 607 parkavimo vietos (II etape – 88) dviejų lygių požeminėje aikštelėje, iš kurių – 67 bus skirtos elektromobiliams.

Projektui „Mūnai by CITUS“ buvo organizuotas architektūrinis konkursas, kuriuo siekta sukurti modernią, vakarietišką architektūrinę išraišką. Konkurse nugalėjo Sigito Sparnaičio ir Vytenio Gerliako architektūros studija „Eventus Pro“, pasiūliusi estetiškai patrauklius, įvairiapusiškus ir pažangius sprendimus.

Pastatai suprojektuoti iš modernių surenkamo trisluoksnio gelžbetonio konstrukcijų, užtikrinančių aukštą energinį efektyvumą, garso komfortą, gamyklinę kokybę ir statybų greitį bei efektyvumą. Konstrukcijos bus gaminamos iškart su fasadų apdaila: dalis bus su skirtingų spalvų klinkeriu, dalis – dažyto betono, kuris yra gerokai ilgaamžiškesnis nei tinko apdaila.

Projekte visi butai bus gyvenamosios paskirties, nors aplink yra nemažai projektų, kuriuose parduodami būstai yra kitų paskirčių.

Projekto savininkas – uždarojo tipo fondas „Victory Development IV“; statybų valdytojas – „Citus Construction“. Pilna būsto apdaila, jei pirkėjai pageidaus, rūpinsis apdailos partneriai: „Būsto vizija“, „Iki raktų“ bei „Apdailos kodas“.

**„Savitarnos“ pardavimų koncepcija ir meno akcentai**

„Mūnų by CITUS“ teritorijoje, buvusiose sunkvežimių serviso patalpose įrengta unikali projekto demonstracinė erdvė. Joje, be pardavimų atstovų įsikišimo potencialūs pirkėjai gali patys susipažinti su projektu, jo privalumais ir išsirinkti norimą būstą. Tam nereikia nei registracijos, nei išankstinių susitarimų ar susitikimų derinimo. Susidomėję „Mūnai by CITUS“ projektu, atvykę į jo vietą, adresu Kareivių g. 5 ir nuskenavę QR kodą bei užpildę internetinę registracijos formą, galės patekti į projekto ekspoziciją. Čia jų lauks išsamus projekto pristatymas, architektūrinis modelis, ant grindų išpiešti realaus dydžio butų tipiniai 2D, analitikų parengta informacija.

Papildomai šioje erdvėje pristatoma Žirmūnų ir Šiaurės miestelio istorija, virsmas iš pramoninės–karinės į miesto erdvę bei ateities planai ir perspektyvos.

„Įgyvendiname vietokūros koncepciją, kuri šioje lokacijoje yra labai aktuali. Ji turi gilią ir įdomią, nors niūroką, sovietinio pilkumo istoriją, tačiau šviesias perspektyvas, kurias norime padėti atrasti, įžvelgti visiems. Todėl pradėję projektą dalį senųjų pastatų palikome ir atvėrėme įvairioms veikloms, bendruomenių poreikiams. Čia savo laidas jau yra filmavusi „Laisvės TV“, laukiame ir kitų renginių organizatorių, menininkų. Šalia projekto demonstracinės erdvės atvėrėme naują salę, kurioje vyks netradicines erdves mėgstančios menininkės Gia Ram paroda, su kuria bendradarbiaujame jau ne pirmą sykį“, – anonsuoja Šarūnas Tarutis.

Nemokama paroda visus vilniečius ir miesto svečius jau nuo gruodžio 4 dienos kvies susipažinti su ryškios ir ekstravagantiškos žinomos menininkės Gia Ram šviesiąja ir tamsiąja pusėmis, pamatyti spalvotas instaliacijas, paveikslų kambariuką, daiktų namuką, daugiau nei 20 naujausių paveikslų. Dalį darbų, didelio formato plakatų pavidalu bus galima gauti tik parodoje ir jau ta pati vakarą parsinešti namo.

Paroda veiks kasdien nuo 18:00 iki 21:00.

**Daugiau informacijos:**

Rytas Stalnionis  
Komunikacijos vadovas  
Tel.: +370 614 01829  
El. paštas [**rytas.stalnionis@citus.lt**](mailto:rytas.stalnionis@citus.lt)  
[**www.citus.lt**](http://www.citus.lt/)